Мы махуэхэм
ЩэкIуэгъуэм и 23, махуэку
Къэзахъстаным и гъуэгу полицэм и махуэщ
Японием щагъэлъапIэ лэжьыгъэм фIыщIэ хуэщIыным и махуэр
1725 гъэм зэхэтащ Петербург щIэныгъэхэмкIэ и академием и япэ зэхуэсыр.
1763 гъэм Екатеринэ II Урысейм Медицинэ коллегие къыщызэригъэпэщащ.
1920 гъэм къызэIуахащ Жуковскэм и цIэр зезыхьэ дзэ-хьэуа академиер.
1965 гъэм Москва СССР-м и Кинематографистхэм я зэгухьэныгъэр къыщызэрагъэпэщащ.
1993 гъэм Москва къалэм къищтэжащ 1781 гъэм ягъэувауэ щыта гербыр.
2006 гъэм УФ-м и Правительствэм унафэ къищтащ Ипщэ федеральнэ университет къызэгъэпэщыным теухуауэ. Тэн Iус Ростов дэт а еджапIэ нэхъыщхьэр къэралым и вуз нэхъыфIхэм хабжэ хъуащ а илъэсипщIым къриубыдэу.
Адыгэ еджагъэшхуэ, тхыдэдж, филолог, узэщIакIуэ Нэгумэ Шорэ къызэралъхурэ илъэс 223-рэ ирокъу.
США-м и 14-нэ президент Пирс Франклин къызэралъхурэ илъэс 213-рэ ирокъу.
Урыс тхакIуэ, критик, Совет къэралым цIыхубэм щIэныгъэ егъэгъуэтынымкIэ и комиссару щыта Луначарский Анатолий къызэралъхурэ илъэси 142-рэ ирокъу.
Адыгэ усакIуэ цIэрыIуэ, зэдзэкIакIуэ, щIэныгъэлI КIуащ БетIал къызэралъхурэ илъэс 97-рэ ирокъу.
УсакIуэ цIэрыIуэ, журналист, зэдзэкIакIуэ Уэрэзей Афлик къызэралъхурэ илъэс 70 ирокъу.
Филологие щIэныгъэхэм я доктор, тхакIуэ ХьэкIуащэ Мадинэ къыщалъхуа махуэщ.
«Адыгэ псалъэ» газетым политикэмкIэ, жылагъуэмрэ лъэпкъ IуэхухэмкIэ и къудамэм и унафэщI, АР-м щIыхь зиIэ и журналист, ДАХ-м и вице-президент НэщIэпыджэ Замирэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэс къыщесынущ. ЩIыIэр махуэм 1 градус, жэщым градуси 2 — 1 щыхъунущ.
ЩэкIуэгъуэм и 24, мэрем
Мыщэхуэным и дунейпсо махуэщ
США-м щагъэлъапIэ зэныбжьэгъухэм я махуэр
1861 гъэм Урысейм и император Александр ЕтIуанэм и унафэкIэ Министрхэм я Совет къызэрагъэпэщащ.
1874 гъэм Америкэм щыщ Глидден Джозеф гъущI кIапсэ банэр къызэригупсысам теухуа патент къратащ.
1905 гъэм Севастополь къулыкъу щызыщIэ хыдзэлIхэм зыкъаIэтащ. Лейтенант Шмидт Пётр зи пашэ цIыхухэм пащтыхьым хуагъэувырт демократие хабзэм тет республикэ къызэригъэпэщыну, цIыхухэр зэхуэсыну, я гуныкъуэгъуэхэр жаIэну хуит ищIыну, лэжьэгъуэ махуэр сыхьэтий фIэкIа хъун хуэмейуэ.
1927 гъэм Москва къыщызэIуахащ Опереттэм и къэрал театрыр.
1944 гъэм Прибалтикэр — Эстониер, Латвиер, Литвар — нэмыцэ зэрыпхъуакIуэхэм къаIэщIэгъэкIыжыным теухуауэ советыдзэхэм ирагъэкIуэкIа зауэхэр иухащ.
1956 гъэм КПСС-м и ЦК-м унафэ къищтащ балъкъэр, къэрэшей, къалмыкъ, ингуш, шэшэн лъэпкъхэм я автономиер зэфIэгъэувэжыным теухуауэ.
2002 гъэм Брянск къалэм щыщ школакIуэ Непомнящий Ян ныбжьыщIэхэм шахматхэмкIэ я дунейпсо зэпеуэм щытекIуащ. Чемпионым и ныбжьыр илъэс 12-т зэрыхъур.
Урыс дзэзешэ цIэрыIуэ, генералиссимус Суворов Александр къызэралъхурэ илъэс 288-рэ ирокъу.
США-м щыщ психолог цIэрыIуэ, тхакIуэ Карнеги Дейл къызэралъхурэ илъэси 129-рэ ирокъу.
Адыгэхэм, Кавказым я тхыдэр зыдж, АР-мрэ КъБР-мрэ щэнхабзэмкIэ щIыхь зиIэ я лэжьакIуэ Половинкинэ Тамарэ и ныбжьыр илъэс 70 ирокъу.
Совет композитор цIэрыIуэ, РСФСР-м гъуазджэхэмкIэ щIыхь зиIэ и лэжьакIуэ Шнитке Альфред къызэралъхурэ илъэс 83-рэ ирокъу.
Урысей актрисэ, УФ-м щIыхь зиIэ и артисткэ Крачковская Наталье къызэралъхурэ илъэс 79-рэ ирокъу.
Теленэтынхэр езыгъэкIуэкI, УФ-м гъуазджэхэмкIэ щIыхь зиIэ и лэжьакIуэ, «Урысей телевиденэм и академие» фондым и академик, КВН джэгукIэр къызэзыгъэпэщахэм ящыщ Масляков Александр и ныбжьыр илъэс 76-рэ ирокъу.
Кинорежиссёр цIэрыIуэ, зи лэжьыгъэхэр Европэм щекIуэкI кинофестиваль куэдым щытекIуа Кустурицэ Эмир и ныбжьыр илъэс 63-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэс къыщесынущ. ЩIыIэр махуэм 1 градус, жэщым градуси 3 — 2 щыхъунущ.
